
 9.3.2012
 BG
 Официален вестник на Европейския съюз
 L 71/19
 РЕГЛАМЕНТ ЗА ИЗПЪЛНЕНИЕ (ЕС) No 198/2012 НА КОМИСИЯТА
 от 8 март 2012 година
 за определяне за Съюза на цените на изтегляне от пазара и на продажните цени на рибните продукти, изброени в приложение I към Регламент (ЕО) No 104/2000 на Съвета, за риболовната 2012 година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 104/2000 на Съвета от 17 декември 1999 г. относно общата организация на пазарите на рибни продукти и продукти от аквакултури (1), и по-специално член 20, параграф 3 и член 22 от него,
 като има предвид, че:
 (1)
 В Регламент (ЕО) No 104/2000 се предвижда, че за Съюза продажните цени и цените на изтегляне от пазара за всеки от продуктите, изброени в приложение I към регламента, се определят въз основа на състоянието, размера или теглото и представянето на продукта, като се прилага коефициент на преобразуване за категорията продукти с цел да не се надхвърлят 90 % от съответната ориентировъчна цена.
 (2)
 Цените на изтегляне от пазара могат да бъдат умножени по коефициенти на адаптиране в зоните на разтоварване на риба на сушата, които са много отдалечени от основните потребителски центрове на Съюза. Ориентировъчните цени за риболовната 2012 година са определени за всички продукти, посочени в Регламент (ЕС) No 1388/2011 на Съвета (2).
 (3)
 С цел да не се възпрепятства функционирането на интервенционната система през 2012 г. настоящият регламент следва да се прилага със задна дата, считано от 1 януари 2012 г.
 (4)
 Мерките, предвидени в настоящия регламент, са в съответствие със становището на Управителния комитет по рибни продукти,
 ПРИЕ НАСТОЯЩИЯ РЕГЛАМЕНТ:
 Член 1
 Коефициентите на преобразуване, използвани за изчисляването за Съюза на продажните цени и на цените на изтегляне от пазара в съответствие с членове 20 и 22 от Регламент (ЕО) No 104/2000 за риболовната 2012 година за продуктите, изброени в приложение I към същия регламент, са определени в приложение I към настоящия регламент.
 Член 2
 Цените на изтегляне от пазара и продажните цени за риболовната 2012 година и продуктите, за които се отнасят те, са определени за Съюза в приложение II.
 Член 3
 Цените на изтегляне от пазара за риболовната 2012 година в зоните на разтоварване на риба на сушата, които са много отдалечени от основните потребителски центрове на Съюза, коефициентите на адаптиране, използвани за изчисляване на тези цени, и продуктите, за които се отнасят те, са определени в приложение III.
 Член 4
 Настоящият регламент влиза в сила в деня след публикуването му в Официален вестник на Европейския съюз.
 Той се прилага от 1 януари 2012 г.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 8 март 2012 година.
 За Комисията
 Председател
 José Manuel BARROSO
 (1) ОВ L 17, 21.1.2000 г., стр. 22.
 (2) ОВ L 346, 30.12.2011 г., стр. 1.
 ПРИЛОЖЕНИЕ I
 Коефициенти на преобразуване за продуктите, изброени в части А, Б и В от приложение I към Регламент (ЕО) No 104/2000
 Вид
 Размер (1)
 Коефициенти на